open-index/open-wikipedia-markdown huggingface dataset:
Βρετανικά ταχυδρομεία στην Κρήτη

μικρογραφία|153x153εσ|
Τα **Βρετανικά ταχυδρομεία στην Κρήτη** επιτελούσαν τις ταχυδρομικές υπηρεσίες στο έδαφος του νησιού της **[[Κρήτη|Κρήτης]]**. Οι γραμματόσημα, που είχαν επιγραφές στα Ελληνικά, χρησιμοποιήθηκαν στην βρετανική σφαίρα διοίκησης (Ηράκλειο) κατά τη διάρκεια της κατοχής των Μεγάλων Δυνάμεων του νησιού το 1898-1899.

## Ταχυδρομική ιστορία
Το 1898 η Κρήτη απέκτησε αυτονομία από την Οθωμανική κυριαρχία. Η Κρητική Πολιτεία βρισκόταν υπό διεθνή εγγύηση και προστασία· μετά την αποχώρηση της Οθωμανικής φρουράς, ήταν φρουρούμενη από μια διεθνή στρατιωτική δύναμη από τη Βρετανία, τη Γαλλία, την Ιταλία και τη Ρωσία, και κάθε δύναμη έλεγχε μια περιοχή.

Βρετανικά ταχυδρομεία ιδρύθηκαν από τη στρατιωτική διοίκηση στην περιοχή υπό βρετανικό έλεγχο, αλλά δεν λειτούργησαν ποτέ. Ήταν στο Ηράκλειο και σε 9 χωριά. Οι ταχυδρομικές σφραγίδες είναι HPAKΛEION, ΑΓ. ΘΩΜΑΣ, ΑΓ. ΜΥΡΩΝ, ΑΡΧΑΝΑΙΣ, ΕΠΙΣΚΟΠΗ, ΚΑΣΤΕΛΛΛΙ, ΜΟΙΡΑΙΣ, MOXOΣ, ΧΑΡΑΚΑΣ και ΧΕΡΣΟΝΗΣΟΣ.

## Εκδόσεις σειρών
Η Βρετανία εξέδωσε 5 γραμματόσημα με επιγραφές στα ελληνικά. Τα γραμματόσημα είχαν ονομαστικές τιμές στο οθωμανικό νόμισμα: παράδες (40 παράδες = 1 γρόσιο). Η πρώτη σειρά, χειροποίητη, φαίνεται στην εικόνα παραπάνω. Επίσης το 1898 ακολούθησαν δύο αξίας 10 παράδων (μπλε), και 20 παράδων (πράσινο). Το 1899 άλλα δύο, 10 παράδων (καφέ) και 20 παράδων (κόκκινο. Όλες ήταν λιθογραφικές εκδόσεις.

Παλαιότερα, θεωρείτο ότι το ταχυδρομικό υλικό μεταφερόταν μέσω του αυστριακού γραφείου στο Ηράκλειο, με την αυστριακή σφράγιση CANDIA, επειδή πολύ λίγοι σωζόμενοι φάκελοι και ορισμένα βρετανικά γραμματόσημα φέρουν τις σφραγίσεις τόσο των βρετανικών υπηρεσιών όσο και του αυστριακού ταχυδρομείου με το CANDIA. Αλλά σχεδόν όλο το ταχυδρομικό υλικό των Βρετανών έχει μόνο αυστριακά γραμματόσημα. Δεν υπάρχουν, επομένως, αποδείξεις ότι τα βρετανικά γραμματόσημα είχαν διεθνή ισχύ, ή ότι υπήρχε βρετανική ταχυδρομική υπηρεσία στην Κρήτη. Έτσι, πλήρη φύλλα των τεσσάρων τελευταίων γραμματοσήμων έχουν προ-ακυρωθεί με τη σφράγιση HPAKΛEION. Παρ' όλα αυτά, οι σπάνιοι σφραγισμένοι φάκελοι και τα γραμματόσημα παραμένουν ελκυστικά για τους συλλέκτες.

## Βλέπε επίσης
* Αυστριακά ταχυδρομεία στην Κρήτη
* Γαλλικά ταχυδρομεία στην Κρήτη
* Ρωσικά ταχυδρομεία στην Κρήτη
* Γραμματόσημα και ταχυδρομική ιστορία της Κρήτης
* Διεθνής Μοίρα (Κρητική Παρέμβαση 1897-1898)
* Κατάλογος Βρετανικών ταχυδρομικών γραφείων στην Κρήτη
* Γραμματόσημα και ταχυδρομική ιστορία της Μεγάλης Βρετανίας

## Αναφορές

## Εξωτερικές συνδέσεις
* 

Κατηγορία:Ταχυδρομεία στην Ελλάδα
Κατηγορία:Φιλοτελισμός στην Ελλάδα
Προσθετική ομάδα

Μια **προσθετική ομάδα** είναι το μη αμινοξικό συστατικό που αποτελεί μέρος της δομής των ετεροπρωτεϊνών ή των συζευγμένων πρωτεϊνών, που είναι στενά συνδεδεμένη με την αποπρωτεΐνη.
Δεν πρέπει να συγχέεται με το συνυπόστρωμα που συνδέεται με το αποένζυμο του ενζύμου (είτε ολοπρωτεΐνη, είτε ετεροπρωτεΐνη) μέσω μη ομοιοπολικής δέσμευσης μιας μη πρωτεΐνης (μη αμινοξύ )
Αυτό είναι ένα συστατικό μιας συζευγμένης πρωτεΐνης που απαιτείται για τη βιολογική δραστηριότητα της πρωτεΐνης. Η προσθετική ομάδα μπορεί να είναι οργανική (όπως βιταμίνη, σάκχαρο, RNA, φωσφορικά ή λιπίδιο ή ανόργανη (όπως ένα ιόν μετάλλου). Οι προσθετικές ομάδες συνδέονται στενά με πρωτεΐνες και μπορεί ακόμη και να συνδέονται μέσω ομοιοπολικού δεσμού. Συχνά παίζουν σημαντικό ρόλο στην ενζυμική κατάλυση. Μια πρωτεΐνη χωρίς την προσθετική της ομάδα ονομάζεται αποπρωτεΐνη (apoprotein), ενώ μια πρωτεΐνη σε συνδυασμό με την προσθετική της ομάδα ονομάζεται ολοπρωτεΐνη (holoprotein). Μια μη ομοιοπολικά συνδεδεμένη προσθετική ομάδα δεν μπορεί γενικά να αφαιρεθεί από την ολοπρωτεΐνη χωρίς μετουσίωση της πρωτεΐνης. Έτσι, ο όρος *προσθετική ομάδα* είναι πολύ γενικός και η κύρια έμφαση δίνεται στον σφιχτό χαρακτήρα της δέσμευσής του με την αποπρωτεΐνη. Ορίζει μια *δομική* ιδιότητα, σε αντίθεση με τον όρο *συνένζυμο* που ορίζει μια *λειτουργική* ιδιότητα.
Οι προσθετικές ομάδες είναι ένα υποσύνολο των συμπαραγόντων. Τα χαλαρά δεσμευμένα μεταλλικά ιόντα και τα συνένζυμα εξακολουθούν να είναι συμπαράγοντες, αλλά γενικά δεν ονομάζονται προσθετικές ομάδες. Στα ένζυμα, οι προσθετικές ομάδες εμπλέκονται στον καταλυτικό μηχανισμό και απαιτούνται για τη δραστικότητα. Άλλες προσθετικές ομάδες έχουν δομικές ιδιότητες. Αυτό ισχύει για τα τμήματα σακχάρου και λιπιδίων στις γλυκοπρωτεΐνες και λιποπρωτεΐνες ή το RNA στα ριβοσώματα. Μπορεί να είναι πολύ μεγάλες, αντιπροσωπεύοντας το μεγαλύτερο μέρος της πρωτεΐνης στις πρωτεογλυκάνες, για παράδειγμα.
Η ομάδα της αίμης στην αιμοσφαιρίνη είναι μια προσθετική ομάδα. Περαιτέρω παραδείγματα οργανικών προσθετικών ομάδων είναι τα παράγωγα βιταμινών: πυροφωσφορική θειαμίνη, φωσφορική πυριδοξάλη και βιοτίνη. Δεδομένου ότι οι προσθετικές ομάδες είναι συχνά βιταμίνες ή παρασκευάζονται από βιταμίνες, αυτός είναι ένας από τους λόγους για τους οποίους οι βιταμίνες απαιτούνται στην ανθρώπινη διατροφή. Οι ανόργανες προσθετικές ομάδες είναι συνήθως ιόντα μετάλλου μετάπτωσης όπως σίδηρος (σε ομάδες αίμης, για παράδειγμα στην οξειδάση του κυτοχρώματος c και στην αιμοσφαιρίνη), ψευδάργυρος (για παράδειγμα στην καρβονική ανυδράση), χαλκός (για παράδειγμα στο σύμπλεγμα IV της αναπνευστικής αλυσίδας) και μολυβδαίνιο (για παράδειγμα στην νιτρική αναγωγάση) .
## Κατάλογος προσθετικών ομάδων
The table below contains a list of some of the most common prosthetic groups. Ο παρακάτω πίνακας περιέχει έναν κατάλογο με μερικές από τις πιο κοινές προσθετικές ομάδες.

## Παραπομπές

## Εξωτερικοί σύνδεσμοι
*Cofactors PowerPoint lecture 
Κατηγορία:Συμπαράγοντες
Λιποαμίδιο

Το **Λιποαμίδιο** είναι ένα εμπειρικό όνομα για το 6,8-διθειοοκτανοϊκό αμίδιο. Είναι η λειτουργική μορφή του λιποϊκού οξέος, δηλαδή η καρβοξυλομάδα συνδέεται με πρωτεΐνη μέσω μιας αμίνης με αμιδικό δεσμό. Ενδεικτικό του βιοχημικού ρόλου του λιποαμιδίου είναι η μετατροπή του πυροσταφυλικού σε ακετυλολιποαμίδιο.

Το λιποαμίδιο βρίσκεται σε μεγάλο αριθμό τροφίμων φυτικής και ζωικής προέλευσης.
## Παραπομπές

## Εξωτερικοί σύνδεσμοι
*
Κατηγορία:Οργανικά δισουλφίδια
Κατηγορία:Καρβοξαμίδια
Δημοσθένης Μητακίδης

Ο **Δημοσθένης Μητακίδης** (γενν. Θεσσαλονίκη, 1944) είναι Έλληνας πολιτικός, βουλευτής Σερρών με την Νέα Δημοκρατία κατά την διάρκεια του 1993.

## Παραπομπές


Μητακιδης, Δημοσθε
Μητακιδης, Δημοσθενη
Μητακιδης, Δημοσθενης
Λιχοσλάβλ

Το **Λιχοσλάβλ** ( είναι πόλη της ευρωπαϊκής Ρωσίας. Είναι το διοικητικό κέντρο της επαρχίας Λιχοσλάβλσκι στο Όμπλαστ του Τβερ. Βρίσκεται 41 χιλιόμετρα βορειοδυτικά από το Τβερ, ενώ από την πόλη διέρχεται η σιδηροδρομική γραμμή Αγίας Πετρούπολης-Μόσχας. Σύμφωνα με την απογραφή του 2010 είχε πληθυσμό 12.257 κατοίκων, ενώ στις δύο προηγούμενες απογραφές του 2002 και του 1989 είχε 12.515 και 13.449 κατοίκους αντίστοιχα.

## Ιστορία
Η σημερινή πόλη βρίσκεται στο σημείο όπου κάποτε υπήρχαν οι κοινότητες του Οστάχοβο (, ιδρύθηκε το 1624) και Λιχοσλάβλ (αναφέρεται για πρώτη φορά στις αρχές του 19ου αιώνα).. Το Λιχοσλάβλ αναπτύχθηκε ως οικισμός που εξυπηρετούσε τον σιδηροδρομικό σταθμό. Ανήκε στο ουγέστ (διοικητική ενότητα) Νοβοτόρσκι, του Κυβερνείου του Τβερ και αναγνωρίστηκε ως πόλη το 1925.

Στις 12 Ιουλίου 1929 καταργήθηκαν τα κυβερνεία και τα ουγέστ. Η επαρχία Λιχοσλάβλσκι, με διοικητικό κέντρο της το Λιχοσλάβλ, ιδρύθηκε στη θέση των  προηγούμενων διοικητικών οντοτήτων και υπάχθηκε στο οκρούγκ του Τβερ, που με τη σειρά του ανήκε στο Όμπλαστ της Μόσχας. Στις 23 Ιουλίου 1930  καταργήθηκαν τα οκρούγκ και οι επαρχίες υπήχθησαν απευθείας στα όμπλαστ.

Στις 29 Ιανουαρίου 1935, η επαρχία Λιχοσλάβσκι υπήχθη στο νεοσύστατο Όμπλαστ του Καλίνιν ενώ στις 9 Ιουλίου 1937 η επαρχία ενάχθηκε στο Εθνικό Οκρούγκ των Καρέλιων, το οποίο ιδρύθηκε ως αυτόνομη διοικητική οντότητα για τους Καρέλιους του Τβερ, και έγινε το διοικητικό κέντρο. Στις 7 Φεβρουαρίου 1939 καταργήθηκε το οκρούγκ.  Την 1η Φεβρουαρίου 1963, στο πλαίσιο της ανεπιτυχούς μεταρρύθμισης του Νικίτα Χρουστσόφ, η επαρχία Λιχοσλάβλσκι συγχωνεύτηκε με την επαρχία Τορζόκσκι, όμως στις 4 Μαρτίου 1964 επανιδρύθηκε. Το 1990 το Όμπλαστ του Καλίνιν μετονομάστηκε σε Όμπλαστ του Τβερ.

## Οικονομία

### Βιομηχανία
Στο Λιχοσλάβλ υπάρχουν επιχειρήσεις που δραστηριοποιούνται στους τομείς της ηλεκτροτεχνικής, της κεραμικής και της βιομηχανίας τροφίμων.

## Μεταφορές

Η πόλη έχει σιδηροδρομικό σταθμό στην γραμμή που συνδέει τη Μόσχα με την Αγία Πετρούπολη. Άλλη σιδηροδρομική γραμμή διακλαδίζεται δυτικά και κατευθύνεται προς το Τορζόκ και στη συνέχεια προς το Οστάσκοφ και το Ρζεφ.

Το Λιχοσλάβλ συνδέεται οδικώς με το Τορζόκ και μέσω αυτού με τον αυτοκινητόδρομο Μ10 που συνδέει τη Μόσχα με την Αγία Πετρούπολη. Επίσης συνδέεται οδικώς με την κοινότητα Μιέντογιε, μέσω της οποίας επίσης έχει πρόσβαση στον M10.

## Πολιτισμός

Στο Λιχοσλάβλ υπάρχουν επτά σημεία που ταξινομούνται ως πολιτιστικής και ιστορικής κληρονομιάς τοπικής σημασίας. Όλα σχετίζονται με τα γεγονότα του Β΄ Παγκοσμίου Πολέμου, διότι παρόλο που η πόλη δεν κατελήφθη από τις γερμανικές δυνάμεις η επαρχία Λιχοσλάβλσκι βρισκόταν κοντά στη γραμμή του μετώπου.

Στην επαρχία ζει σημαντικός αριθμός Καρέλιων του Τβερ και στην πόλη υπάρχει μουσείο αφιερωμένο κυρίως στον πολιτισμό τους.

## Παραπομπές


## Πηγές
*
*
*
*"XLIII. Тверская губернія. Списокъ населенныхъ мѣстъ по свѣдѣнiямъ 1859 года" (*XLIII. Tver Governorate. List of Populated Places per the 1859 Data*). Подъ ред. И. Вильсона (Ed. I. Vilson). Санктпетербургъ, 1862 (St.&nbsp;Petersburg, 1862).
*
*

## Εξωτερικοί σύνδεσμοι
* 

Κατηγορία:Πόλεις του Όμπλαστ του Τβερ
Σουιγκενσάι (επαρχία Καρασού)

Το **Σουιγκενσάι** (, *Suigensai*, ρωσικά: ) είναι χωριό του αγροτικού οκρούγκ Καραμιρζά στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 1 κάτοικο. Το 2017 καταργήθηκε διοικητικά ως χωριό λόγω της μείωσης του πληθυσμού του σε κάτω από 50 κατοίκους, και προσαρτήθηκε στο γειτονικό χωριό Καραμιρζά. 

## Παραπομπές




## Εξωτερικοί σύνδεσμοι

Κατηγορία:Χωριά της Επαρχίας Καρασού
Πρωτάθλημα υδατοσφαίρισης Κροατίας γυναικών

Το **Πρωτάθλημα υδατοσφαίρισης Κροατίας γυναικών** (κροατικά: **Prvenstvo Hrvatske u vaterpolu za žene**), γνωστό ως **Prva liga žene**, είναι ένα Κροατικό πρωτάθλημα για γυναικείους συλλόγους υδατοσφαίρισης. Στο Κροατικό σύστημα πρωταθλημάτων υδατοσφαίρισης γυναικών, είναι το πρωταρχικό και μοναδικό πρωτάθλημα της χώρας και διοργανώνεται από την Κροατική Ομοσπονδία Υδατοσφαίρισης (Hrvatski Vaterpolski Savez).

Από την έναρξη του πρωταθλήματος το 2001, 4 ομάδες έχουν κερδίσει τον τίτλο με την καλύτερη από αυτές να είναι η Μλάντοστ Ζάγκρεμπ (13). Η τρέχουσα πρωταθλήτρια είναι η Γιάντραν Σπλιτ, η οποία κέρδισε τον τίτλο την περίοδο 2023−24.

## Ιστορία
Οι πρώτες ομάδες υδατοσφαίρισης της Κροατίας δημιουργήθηκαν στις αρχές της δεκαετίας του 1980. Η πρώτη γυναικεία ομάδα ιδρύθηκε το 1981 στην Μπετίνα στο νησί Μούρτερ. Για ένα χρόνο, οι γυναίκες της Μπετίνα έμειναν χωρίς αντιπάλους πριν από την ίδρυση του γυναικείου σωματείου υδατοσφαίρισης Βέλα Λούκα το 1982 από την ομώνυμη πόλη του νησιού Κόρτσουλα. Την ίδια χρονιά έγιναν δύο αγώνες για τον τίτλο της καλύτερης ομάδας στην Κροατία. Καλύτερη ομάδα αναδείχθηκε η Βέλα Λούκα που κέρδισε με 24–4 στην έδρα της και 16–3 στη Μπετίνα. 

Από το 1987 έως το 1990, τέσσερις σύλλογοι υδατοσφαίρισης γυναικών λειτούργησαν στην Κροατία: Βέλα Λούκα, Γιάντραν-Κότεκς Σπλιτ, Μλάντοστ Ζάγκρεμπ και ΚΕΥ Οπατίγια. Το πρώτο επίσημο πρωτάθλημα στην Κροατία, τότε μέρος της Γιουγκοσλαβίας, διοργανώθηκε το καλοκαίρι του 1988, στο οποίο συμμετείχαν μόνο οι ομάδες Γιάντραν-Κότεκς Σπλιτ και ΚΕΥ Οπατίγια. Αυτό, όπως και την επόμενη χρονιά, κατέκτησαν οι γυναίκες του Σπλιτ. Η ΚΕΥ Οπατίγια κέρδισε την έκδοση του 1990 πριν από τη διακοπή μέχρι το 2001. 

Από το 1990 μέχρι το 1997 η γυναικεία υδατοσφαίριση της Κροατίας βρισκόταν σε κατάσταση ανυπαρξίας.Οι σύλλογοι άρχισαν να ξαναχτίζονται το 1997 και το πρωτάθλημα ξεκίνησε ξανά το 2000–2001 με, παράλληλα, τη δημιουργία κυπέλλου γυναικών. Μέχρι το 2005 τα πρωταθλήματα παίζονταν με σύστημα τουρνουά και από το 2005 το πρωτάθλημα παίζεται με σύστημα πόντων δύο γύρων.

## Πρωταθλητές
### Κάτοχοι τίτλου
;Ανεπίσημο πρωτάθλημα πριν την ανεξαρτησία

;Εθνικό πρωτάθλημα

### Σύνολο τίτλων

¹Το 2004 η ΖΒΚ ΠΟΣΚ Σπλιτ μετονομάστηκε σε ΖΒΚ Μπούρα.

## Στατιστικά
### Κορυφαίες σκόρερ

Οι **πρώτες σκόρερ** ανά περίοδο του Κροατικού πρωταθλήματος υδατοσφαίρισης γυναικών είναι οι εξής:

### Συντελεστής βαθμολογίας LEN
Τα ακόλουθα στοιχεία δείχνουν την κατάταξη των κροατικών συντελεστών μεταξύ των ευρωπαϊκών πρωταθλημάτων υδατοσφαίρισης γυναικών.

;Κατάταξη χώρας:
Κατάταξη πρωταθλημάτων της LEN για την περίοδο 2023/24:

*11.  BOV National Water Polo Championships (3,940)
*12.  Πρωτάθλημα Ισραήλ (2,500)
***13.**  **Prva liga žene** (1,012.5)
*ΕΒ.  Πρωτάθλημα Βουλγαρίας (0)
*ΕΒ.  Πρωτάθλημα Βρετανίας (0)

;Κατάταξη συλλόγων:
Κατάταξη συλλόγων της LEN για την περίοδο 2023/24:

* 34. 22px Μλάντοστ Ζάγκρεμπ (1,012.5)

## Παραπομπές


## Εξωτερικοί σύνδεσμοι
*Επίσημος ιστότοπος της Κροατικής Ομοσπονδίας Υδατοσφαίρισης

Γυναικες 01
Πρωταθλημα 01
Κροατια
Αυτοκινητόδρομος Μ10 (Ρωσία)

Ο ομοσπονδιακός αυτοκινητόδρομος **Μ10 «Ρωσία»** () συνδέει τις δύο μεγαλύτερες πόλεις της Ρωσίας, δηλαδή την Αγία Πετρούπολη και τη Μόσχα. Με εξαίρεση την ευρύτερη περιοχή της Μόσχας και της Αγίας Πετρούπολης, είναι επί της ουσίας ένας αυτοκινητόδρομος με μία λωρίδα ανά κατεύθυνση, ενώ σε διάφορα σημεία υπάρχει και τρίτη κεντρική λωρίδα.

## Ιστορικό
Υπήρχε οδός που συνέδεε τη Μόσχα με το Τβερ και το Νόβγκοροντ πριν από την ίδρυση της Αγίας Πετρούπολης. Κατά μήκος της διαδρομής υπήρχαν ειδικά σημεία ελέγχου στις πόλεις Yedrovo, Valday, Yazhelbitsy, Krestsy και Bronnitsa. Η πρώτη οδός, μήκους 778 χιλιομέτρων, κατασκευάστηκε στην περιοχή αυτή με εντολή του Μεγάλου Πέτρου την περίοδο 1712-1746. Το έργο ανέλαβε γραφείο που συστάθηκε επί τούτου για αυτόν  το σκοπό. Έπειτα από την ολοκλήρωση των έργων το 1755, το γραφείο αυτό μετατράπηκε στο Γραφείο κατασκευής δημοσίων οδών. Αργότερα έγινε γνωστό ως «Κρατική Επιτροπή Οδών».

## Διαδρομή

### Μόσχα-Αγία Πετρούπολη
Η απόσταση που χωρίζει τις δύο ρωσικές μεγαλουπόλεις είναι 700 χιλιόμετρα περίπου. Ο αυτοκινητόδρομος διέρχεται από αρκετές πόλεις, συμπεριλαμβανομένων των Χίμκι, Ζελένογκραντ, Σολετσνογκόρσκ, Κλιν, Τβερ, Τορζόκ, Βίσνι Βολοτσιόκ, Βαλντάι, Κρέστσι, Νόβγκοροντ, Τσούντοβο και Τόσνο, πριν φράσει στα περίχορα της Αγίας Πετρούπολης. Αποτελεί τμήμα της Ευρωπαϊκής Οδού Ε105.

Στη Μόσχα η λεωφόρος Λένινγκραντ (), που είναι τμήμα του Μ10, ξεκινά από τη διασταύρωση της λεωφόρου Λενινγκράντσκι με την λεωφόρο Βολοκολάμσκ. Στο άλλο άκρο της διαδρομής ήδη από την τσαρική περίοδο θεωρείται πως το «ανεπίσημο» τέλος της είναι στο Κεντρικό Ταχυδρομείο της Αγίας Πετρούπολης.

### Αγία Πετρούπολη-Φινλανδία
Η απόσταση από το κέντρο της Αγίας Πετρούπολης έως τα φινλανδικά σύνορα είναι 210 χιλιόμετρα περίπου. Το τμήμα της διαδρομής μεταξύ της Αγίας Πετρούπολης και των συνόρων με τη Φινλανδία είναι γνωστό ως αυτοκινητόδρομος «Σκανδιναβία» () και έχει επίσημα μετονομαστεί σε διαδρομή Α181. Η ονομασία «Μ10» παρέμεινε σε ισχύ μέχρι τον Δεκέμβριο του 2017. Το τμήμα αυτό αποτελεί τμήμα της Ευρωπαϊκής Οδού Ε18.

## Χαρακτηριστικά
Το εύρος της θερμοκρασίας είναι σχεδόν αμετάβλητο: η μέση ετήσια θερμοκρασία σε όλο το τμήμα του αυτοκινητοδρόμου κυμαίνεται μεταξύ 2 και 4&nbsp;°C. Η μέση θερμοκρασία τον Ιανουάριο είναι -11&nbsp;°C και τον Ιούλιο +19&nbsp;°C. Η οδός συναντά τον ποταμό Βόλγα στο Τβερ, καθώς και τους ποταμούς Μστα και Βόλκοφ. Όλες οι γέφυρες μήκους άνω των πενήντα μέτρων αντέχουν 60-80 τόνους. Στο Όμπλαστ του Τβερ υπάρχουν και γέφυρες που αντέχουν έως και σαράντα τόνους.

Ο αυτοκινητόδρομος έχει από δύο έως και δέκα λωρίδες κυκλοφορίας. Το πλάτος του οδοστρώματος στο κύριο τμήμα του δρόμου είναι 8-11 μέτρα. Η ταχύτητα κυμαίνεται από 30&nbsp;km/h σε παρακάμψεις ή εάν γίνονται έργα έως 90&nbsp;km/h. Πολύ μεγάλη είναι επίσης και η ροή εμπορευματικών μεταφορών.

## Παραπομπές


## Εξωτερικοί σύνδεσμοι
* 

Κατηγορία:Αυτοκινητόδρομοι της Ρωσίας
Κάβο δε Γάτα

thumb|Πανοραμική θέα του Κάβο δε Γάτα.
Το **Κάβο δε Γάτα** () είναι ακρωτήριο στο Νίχαρ της Αλμερίας, στα νότια της Ισπανίας. Είναι ένα από τα μεγαλύτερα ακρωτήρια καθώς και η πιο άνυδρη τοποθεσία της Ιβηρικής χερσονήσου (με μέση βροχόπτωση 150-170 χιλ., η χαμηλότερη ήταν 52 χιλ. το 1981). Εντούτοις, η περιοχή που καταλαμβάνει δεν θεωρείται έρημος, παρόλο που υπάρχει μία σε κοντινή απόσταση: η έρημος Ταβέρνας, 30 χιλιόμετρα βορειοδυτικά. Η χαμηλότερη θερμοκρασία που καταγράφηκε ποτέ στο Κάβο δε Γάτα ήταν 0,1 °C.

Στο Κάβο δε Γάτα βρίσκονται οι οικισμοί Σαν Χοσέ, Λας Νέγρας, Άγουα Αμάργα, Ισλέτα δελ Μόρο, Ροδαλκιλάρ, Σαν Μιγέλ, Αλμαδράβα δε Μοτελέβα, Φερνάν Πέρεθ, Λας Ορτιτσουέλας, Πόθο δε λος Φράιλες, Λος Εσκούγιος, Νίχαρ και Καρβονέρας. Ο φάρος του αποτελεί διάσημο ορόσημο.

Στις 26 Μαρτίου 2008 ανακηρύχθηκε Φυσικό Πάρκο.

## Παραπομπές


Κατηγορία:Γεωγραφία της Ισπανίας
Χουάν Ραμόν Μπαλκάρσε

Ο **Χουάν Ραμόν Γκονσάλες δε Μπαλκάρσε** (, 16 Μαρτίου 1773 – 12 Νοεμβρίου 1836) ήταν Αργεντινός στρατιωτικός ηγέτης και πολιτικός.

## Βιογραφία
Ο Χουάν ήταν ο μεγαλύτερος αδελφός του Αντόνιο Γκονσάλες δε Μπαλκάρσε και του Μάρκος Γκονσάλες δε Μπαλκάρσε. Πολέμησε κατά των Βρετανών το 1807 και στη στρατιωτική εκστρατεία του 1812-1813 στο Άνω Περού υπό τον στρατηγό Μανουέλ Μπελγράνο. Διετέλεσε κυβερνήτης του Μπουένος Άιρες από το 1818 έως το 1820. Υπό την κυβέρνηση του Χουάν Μανουέλ ντε Ρόσας, διετέλεσε υπουργός Άμυνας. Το 1832 εξελέγη και πάλι κυβερνήτης του Μπουένος Άιρες. Στις 11 Οκτωβρίου 1833, η πόλη γέμισε από ανακοινώσεις για μια δίκη εναντίον του Ρόσας. Πολλοί γκαούτσο και φτωχοί έκαναν διαδήλωση στις πύλες του νομοθετικού σώματος, επαινώντας τον Ρόσας και απαιτώντας την παραίτηση του Μπαλκάρσε. Τα στρατεύματα που είχαν οργανωθεί για να αντιμετωπίσουν τη διαδήλωση στασίασαν και προσχώρησαν σε αυτήν. Το νομοθετικό σώμα εγκατέλειψε τελικά τη δίκη, καθαίρεσε τον Μπαλκάρσε και τον αντικατέστησε με τον Χουάν Χοσέ Βιαμόντε. Ο Μπαλκάρσε φυλακίστηκε και πέθανε εξόριστος στο Κονσεπσιόν δελ Ουρουγουάη.

## Δείτε επίσης
* Κατάλογος αρχηγών κράτους της Αργεντινής

## Παραπομπές


Κατηγορία:Πρόεδροι της Αργεντινής
Νόμος και Δικαιοσύνη (Κροατία)

Ο **Νόμος και η Δικαιοσύνη** () είναι ένα λαϊκιστικό πολιτικό κόμμα στην Κροατία. Ιδρύθηκε ως συγχώνευση των: Το Κλειδί της Κροατίας (KLJUČ, γνωστό ως Ανθρώπινη Ασπίδα), Ας αλλάξουμε την Κροατία (PH) και του Ανεξάρτητου Λίστας του Μίσλαφ Κολάκουσιτς.

Το κυρίαρχο κόμμα επιδιώκει να πολεμήσει την διαφθορά, την παγκοσμιοποίηση, την μετανάστευση και την "ιδεολογία φύλου". Το ίδιο όνομα και παρόμοια εμπορική σήμα έχει το πολωνικό κόμμα Νόμος και Δικαιοσύνη.

Ο πρόεδρος του κόμματος είναι ο Μίσλαφ Κολάκουσιτς, ενώ οι ηγέτες των πρώην κομμάτων που συγχωνεύθηκαν στο Νόμο και Δικαιοσύνη, Ιβάν Βίλιμπορ Σιντσιτς (KLJUČ) και Ιβάν Λοβρινόβιτς (PH) είναι Αντιπρόεδροι.

Συμμετέχει στις κοινοβουλευτικές εκλογές του 2024 σε συμμαχία με το Κίνημα Πατρίδας.

## Παραπομπές

## Εξωτερικοί σύνδεσμοι
* 

Κατηγορία:Σελίδες με πηγές CS1 στα Σερβικά (sr)
Κατηγορία:Σελίδες με πηγές CS1 στα Κροατικά (hr)
Κατηγορία:Κροατικά πολιτικά κόμματα
Πανφίλοβ (επαρχία Καρασού)

Το **Πανφίλοβ** ή **Πανφίλοβο** (, *Panfilov*, ρωσικά: ) είναι χωριό του αγροτικού οκρούγκ Ουσάκοβ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 121 κατοίκους. Το χωριό ονομάστηκε προς τιμήν του ήρωα της Σοβιετικής Ένωσης, στρατηγού Ιβάν Πανφίλοφ (1892–1941), διοικητή της 8ης Μηχανοκίνητης Μεραρχίας Φρουρών.

## Παραπομπές




Κατηγορία:Χωριά της Επαρχίας Καρασού
Ζαριά (επαρχία Καρασού)

Το **Ζαριά** (, *Zaria*, ρωσικά: ) είναι χωριό του αγροτικού οκρούγκ Ουσάκοβ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 156 κατοίκους. Το χωριό ιδρύθηκε το 1960 ως ο κύριος οικισμός του σοβχόζ *«Ζαριά κομουνίζμα»* (Заря коммунизма, «*η αυγή του κομμουνισμού*»), το οποίο ήταν και το αρχικό όνομα του χωριού.

## Παραπομπές




Κατηγορία:Χωριά της Επαρχίας Καρασού
Κοϊμπαγάρ (επαρχία Καρασού)

Το **Κοϊμπαγάρ** (, *Qoibağar*, ) είναι χωριό του αγροτικού οκρούγκ Κοϊμπαγάρ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 1254 κατοίκους. Το χωριό ιδρύθηκε το 1938 ως σταθμός της σιδηροδρομικής γραμμής Ακμόλινσκ (σημερινή Αστανά)-Καρταλί και πήρε το όνομά του από τον ποταμό Κοϊμπαγάρ.

## Παραπομπές




## Εξωτερικοί σύνδεσμοι

Κατηγορία:Χωριά της Επαρχίας Καρασού
Ουροζαΐνοε (επαρχία Καρασού)

Το **Ουροζαΐνοε ** (, *Urojainoe*, ρωσικά: ) είναι εγκαταλελειμμένο χωριό στην επαρχία Καρασού, της περιφέρειας Κοστανάι του Καζακστάν. Στην απογραφή του 1989 το χωριό είχε 67 κατοίκους.

## Παραπομπές




Κατηγορία:Χωριά της Επαρχίας Καρασού
Νίκος Παπαδόπουλος (ποδοσφαιριστής)

Ο **Νίκος Παπαδόπουλος** (γεν.11 Απριλίου 1990) είναι Έλληνας ποδοσφαιριστής, ο οποίος αγωνίζεται ως τερματοφύλακας για τον Αστέρα Τρίπολης.

## Σταδιοδρομία
Άρχισε τη σταδιοδρομία του στις ακαδημίες νέων του Ολυμπιακού. Το 2012 μετακινήθηκε στη Φορτούνα Ντύσσελντορφ, όπου ολοκλήρωσε τη σεζόν με 10 συμμετοχές. Το 2013 εντάχθηκε στον Πανιώνιο, όπου σε 3 χρόνια είχε 40 συμμετοχές. Το 2016 εντάχθηκε στον Ατρόμητο. Ωστόσο, δεν είχε χρόνο συμμετοχής και το καλοκαίρι του 2017 μετακινήθηκε στη Λαμία. Εκεί πήρε φανέλα βασικού, τελειώνοντας την σεζόν με 25 συμμετοχές. Βοήθησε την ομάδα του στην αποφυγή του υποβιβασμού από την Σούπερ Λιγκ 1. Το καλοκαίρι του 2018, εντάχθηκε στον Αστέρα Τρίπολης. Στις 21 Μαρτίου του 2021, σκόραρε απέναντι στον Παναθηναϊκό στο τελευταίο λεπτό της αναμέτρησης για τα play off της Σούπερ Λίγκ.

## Πολιτική
Παράλληλα με την επαγγελματική του σταδιοδρομία στον χώρο του ποδοσφαίρου, ο Νίκος Παπαδόπουλος ανέπτυξε και πολιτική δράση μέσα από το Κομμουνιστικό Κόμμα Ελλάδας. Στις εκλογές του Μαΐου και του Ιουνίου 2023 ήταν υποψήφιος βουλευτής του ΚΚΕ στην εκλογική περιφέρεια Ηλείας. Στις δημοτικές εκλογές Οκτωβρίου 2023 ήταν υποψήφιος δημοτικός σύμβουλος στον Δήμο Πατρέων συμμετέχοντας στο υποστηριζόμενο από το ΚΚΕ ψηφοδέλτιο της Λαϊκής Συσπείρωσης, με υποψήφιο Δήμαρχο τον Κώστα Πελετίδη

Στις Ευρωεκλογές 2024, ο Νίκος Παπαδόπουλος ήταν υποψήφιος ευρωβουλευτής με το ΚΚΕ.

## Παραπομπές


## Εξωτερικοί σύνδεσμοι

Κατηγορία:Έλληνες ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Φορτούνα Ντύσσελντορφ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Αστέρα Τρίπολης
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Πρωτάθλημα υδατοσφαίρισης Μάλτας γυναικών

Το **Πρωτάθλημα υδατοσφαίρισης Μάλτας γυναικών** (αγγλικά: **BOV National Water Polo Women’s Championships**), είναι ένα Μαλτέζικο πρωτάθλημα για γυναικείους συλλόγους υδατοσφαίρισης. Στο Μαλτέζικο σύστημα πρωταθλημάτων υδατοσφαίρισης γυναικών, είναι το πρωταρχικό και μοναδικό πρωτάθλημα της χώρας και διοργανώνεται από την Μαλτέζικη Ομοσπονδία Κολύμβησης (Aquatic Sports Association of Malta).

Από την έναρξη του πρωταθλήματος το 2013, 4 ομάδες έχουν κερδίσει τον τίτλο με τις καλύτερες από αυτές να είναι η Σάιρενς, η Σλιέμα και η Εξάιλς (3). Η τρέχουσα πρωταθλήτρια είναι η Σάιρενς, η οποία κέρδισε τον τίτλο την περίοδο 2022−23. Από το 2022 διοργανώνεται και Χειμερινό πρωτάθλημα με πρωταθλήτρια την Σάιρενς.

## Πρωταθλητές
### Κάτοχοι τίτλου

;Χειμερινό πρωτάθλημα

### Σύνολο τίτλων

## Παραπομπές


## Εξωτερικοί σύνδεσμοι
*Επίσημος ιστότοπος της Μαλτέζικης Ομοσπονδίας Κολύμβησης

Γυναικες 01
Πρωταθλημα 01
Μαλτα
Ρόμπερτ Μπ. Άντερσον

Ο **Ρόμπερτ Μπέρναρντ Άντερσον** (αγγλ. *Robert Bernard Anderson*, 4 Ιουνίου 1910  14 Αυγούστου 1989) ήταν Αμερικανός πολιτικός, δικηγόρος και επιχειρηματίας.

Γεννήθηκε στην πόλη Μπέρλισον του Τέξας και πήρε πτυχίο από τη Νομική Σχολή του Πανεπιστημίου του Τέξας το 1932. Μετά από μια σύντομη θητεία ως βουλευτής στην τοπική βουλή του Τέξας, σε μικρή σχετικώς ηλικία, το 1933-1934, διετέλεσε αντεισαγγελέας της Πολιτείας του Τέξας και κατόπιν πολιτειακός Tax Commissioner, αλλά στα τέλη της δεκαετίας εγκαινίασε την επιχειρηματική του δραστηριότητα αγοράζοντας με δύο συνεταίρους έναν ραδιοφωνικό σταθμό. Ωστόσο το 1943 τον πώλησαν στη Λέιντι Μπερντ Τζόνσον. Από τότε αφοσιώθηκε πλέον στην κεντρική πολιτική σκηνή, αρχικώς με το Δημοκρατικό Κόμμα και από το 1957 μέχρι το τέλος με το Ρεπουμπλικανικό. Κατά τη διάρκεια της πολιτικής σταδιοδρομίας του κατέλαβε διαδοχικώς τις εξής θέσεις:

* 4 Φεβρουαρίου 1953 – 3 Μαρτίου 1954: Υπουργός Ναυτικού των ΗΠΑ (ο 52ος στην ιστορία)
* 3 Μαΐου 1954 – 4 Αυγούστου 1955: Υφυπουργός Άμυνας
* 29 Ιουλίου 1957 – 20 Ιανουαρίου 1961: Υπουργός Οικονομικών (ο 56ος)

Τις θέσεις αυτές τις κατείχε όλες υπό την προεδρία του Ντουάιτ Αϊζενχάουερ, ο οποίος ήταν ιδιαιτέρως εντυπωσιασμένος από τις ικανότητες του Άντερσον, έχοντας δηλώσει ότι «είναι ο ικανότερος άνθρωπος που γνωρίζω. Θα ήταν ένας θαυμάσιος Πρόεδρος των ΗΠΑ.»

Ωστόσο μετά το 1961 ο Άντερσον εγκατέλειψε την πολιτική (αν και συνέχισε να αποστέλλεται ως διπλωματικός απεσταλμένος σε διάφορες κρίσεις στο εξωτερικό από τους Προέδρους της επόμενης δεκαετίας), εγκαταστάθηκε στη Νέα Υόρκη και ασχολήθηκε με επιχειρηματικές δραστηριότητες, ξεκινώντας με την ίδρυση της εταιρείας «Robert Anderson & Company Limited» στο Χονγκ Κονγκ. Συνέχισε με τον επενδυτικό, τραπεζικό, πετρελαϊκό και μεσιτικό κλάδο. Το 1987, δύο έτη προ του θανάτου του από καρκίνο του οισοφάγου, αποβλήθηκε από τον δικηγορικό σύλλογο για παράνομους τραπεζικούς χειρισμούς και φοροαποφυγή: Στη δεκαετία του 1980 διοικούσε μια τράπεζα με έδρα την Ανγκουίλα, που κρίθηκε ότι διευκόλυνε το «ξέπλυμα» χρημάτων για λογαριασμό εμπόρων ναρκωτικών. Ο Άντερσον δέχθηκε την ενοχή του ως προς την παραβίαση των τραπεζικών νόμων και για φοροδιαφυγή, οπότε καταδικάσθηκε σε φυλάκιση.

## Παραπομπές


## Πηγές
* Το λήμμα «Άντερσον Ροβέρτος Μπέρνερντ» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 19
* 
* 
* 
* 
* 

## Εξωτερικοί σύνδεσμοι

* Ο Ρόμπερτ Μπ. Άντερσον στο «Βρες τον τάφο του»

Κατηγορία:Πολιτικοί των ΗΠΑ
Κατηγορία:Αμερικανοί επιχειρηματίες
Κατηγορία:Αμερικανοί δικηγόροι
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Υπουργοί των ΗΠΑ
Κατηγορία:Αμερικανοί εγκληματίες
Λερ Καμσάρ

Ο **Λερ Καμσάρ** (, λογοτεχνικό ψευδώνυμο του **Αράμ Τοβμασιάν** ή **Τερ-Τοβμασιάν**, Βαν, Οθωμανική Αυτοκρατορία, 24 Οκτωβρίου 1888 - Γερεβάν, ΕΣΣΔ, 22 Νοεμβρίου 1965) ήταν Αρμένιος σατιρικός συγγραφέας του 20ού αιώνα.

## Βιογραφία
Ο Καμσάρ γεννήθηκε το 1888 στην πόλη Βαν της Οθωμανικής Αυτοκρατορίας - εντός των ορίων της σημερινής Τουρκίας - και ήταν γιος ιερέα. Φοίτησε αρχικά στο Αμερικανικό Κολλέγιο της γενέτειράς του και έπειτα στη θεολογική σχολή του Ετσμιαντζίν, ολοκληρώνοντας τις σπουδές του το 1909. Στη συνέχεια εργάστηκε ως δάσκαλος και παράλληλα εμφανίστηκε στα γράμματα το 1910, με τη δημοσίευση έργων του στον αρμενικό Τύπο του Βαν.

Το 1915 έλαβε μέρος στην εξέγερση των Αρμενίων του Βαν, κατά την πολιορκία της πόλης από τις οθωμανικές δυνάμεις και αργότερα κατέφυγε ως πρόσφυγας στα εδάφη της σημερινής Αρμενίας. Το 1917 κατατάχθηκε εθελοντικά στις αρμενικές δυνάμεις που ενεπλάκησαν στις ρωσοτουρκικές συγκρούσεις του Καυκάσου, στο πλαίσιο του Α΄ Παγκοσμίου Πολέμου. Με την εγκατάστασή του στην Αρμενία, εργάστηκε σε διάφορα έντυπα, όπου μέσα από τα κείμενά του ασκούσε κριτική στο τότε κυβερνών κόμμα των Ντασνάκ. Μετά την οριστική σοβιετοποίηση της χώρας κατέφυγε αρχικά στην Περσία, σύντομα όμως επέστρεψε στην Αρμενία. Μεταξύ άλλων, συνεργάστηκε μέχρι το 1935 με την εφημερίδα *Σοβιετική Αρμενία*, στην οποία δημοσίευσε κείμενα σατιρικού περιεχομένου. Παράλληλα εκδόθηκαν διάφορα λογοτεχνικά έργα του, κυρίως διηγήματα (όπως τα *Άκυροι νεκροί*, *Εθνικό αλφαβητάρι*, *Χαμένα δάκρυα* κλπ).

Λόγω της ιδιοσυγκρασίας του και της φύσης των κειμένων του, ο Καμσάρ συμπεριλήφθηκε μετά το 1935 στα πρόσωπα που γνώρισαν τις ευρύτερες διώξεις της περιόδου στη Σοβιετική Ένωση, οι οποίες έμειναν γνωστές ως Μεγάλος Τρόμος ή Μεγάλη Εκκαθάριση. Ως εκ τούτου, ακολούθησαν η απαγόρευση των έργων του και ο εκτοπισμός του ιδίου σε γκουλάγκ της πόλης Βαρκουτά στη Ρωσία, στο οποίο παρέμεινε μέχρι το 1939. Στη συνέχεια μεταφέρθηκε στην κωμόπολη Βαρντενίς, στο ανατολικό τμήμα της Αρμενικής ΣΣΔ, όπου έζησε μέχρι το 1952. Το 1955 απαλλάχθηκε από τις κατηγορίες και επέστρεψε μόνιμα στο Γερεβάν, όπου και απεβίωσε στις 22 Νοεμβρίου του 1965.

Λόγω των διώξεων που υπέστη, το έργο του λογοκρίθηκε και άρχισε να εκδίδεται ξανά μόλις κατά τη δεκαετία του 1980. Επίσης μεγάλο μέρος των αδημοσίευτων γραπτών του χάθηκε ή καταστράφηκε.

## Παραπομπές


Κατηγορία:Αρμένιοι συγγραφείς
Κατηγορία:Σάτιρα
Κατηγορία:Σοβιετικοί συγγραφείς
Κατηγορία:Οθωμανοί αρμενικής καταγωγής
Κατηγορία:Σοβιετικοί αρμενικής καταγωγής
Κατηγορία:Εξόριστοι
Μαίρυ Άντερσον (1897-1986)

Η **Μαίρυ Άντερσον** (*Mary Anderson*, 28 Ιουνίου 1897 &ndash; 22 Ιουνίου 1986) ήταν Αμερικανίδα ηθοποιός, που είχε ρόλους σε περισσότερες από 77 ταινίες του βωβού κινηματογράφου, από το 1914 μέχρι το 1923.

Δεν πρέπει να συγχέεται με τις ομώνυμες, επίσης Αμερικανίδες ηθοποιούς Μαίρυ Άντερσον (1859-1940), που όμως δεν έπαιξε στον κινηματογράφο, και Μαίρη Άντερσον (1918-2014), που δεν έπαιξε σε ταινίες του βωβού κινηματογράφου. 

## Σταδιοδρομία
Η Άντερσον γεννήθηκε στο Μπρούκλιν της Νέας Υόρκης, όπου φοίτησε στο ιστορικό Γυμνάσιο Έρασμους Χωλ και το ελληνικο Σχολείο του Τιμίου Σταυρού, όπου πραγματοποίησε τις πρώτες δημόσιες εμφανίσεις της ως χορεύτρια ελληνικών χορών σε φιλανθρωπικές εκδηλώσεις. Είχε επίσης εμφανισθεί σε αρκετές θεατρικές παραγωγές πριν από την πρώτη εμφάνισή της στη μεγάλη οθόνη, σε ταινίες της Vitagraph Studios.

Υπήρξε δημοφιλής ηθοποιός και η καλύτερη ίσως ερμηνεία της ήταν στην ταινία του σκηνοθέτη Ίρβιν Γουίλατ *The False Faces* (1919). Η Άντερσον παρήγαγε και δική της ταινία, με τον τίτλο *Bubbles* (1920), που σημείωσε μεγάλη εμπορική επιτυχία. Αργότερα έπαιξε σε ταινίες των εταιρειών Famous Players–Lasky και Canyon Pictures. Είχε ύψος 1,50 μέτρο, σκούρα ξανθιά μαλλιά και γαλάζια μάτια, ενώ ήταν εξαιρετική κολυμβήτρια.

## Προσωπική ζωή
thumb|Η Μαίρυ Άντερσον (αριστερά) με τον σύζυγό της Πλίνυ Γκούντφρεντ το 1922
Η Μαίρυ Άντερσον ήταν κόρη της επίσης ηθοποιού Νέλι Ράιλυ-Άντερσον (*Nellie Anderson*, γενν. *Ellen Reilly*, 1870-1960). Παντρεύτηκε τον φωτογράφο του κινηματογράφου Πλίνυ Γκούντφρεντ, αλλά πήραν διαζύγιο το 1937. Η ηθοποιός πέθανε στην πόλη Ελ Καχόουν της νότιας Καλιφόρνια, 6 ημέρες πριν τα 89α γενέθλιά της.

## Επιλεγμένη φιλμογραφία
* *C.O.D.* (1914), Vitagraph Company of America (Broadway Star Feature)
* *[[My Official Wife]]* (1914)
* *The Silent Plea*, μικρού μήκους (1915), Vitagraph Company of America (Broadway Star Feature)
* *The Human Caldron*, μικρού μήκους (1915), Vitagraph Company of America (Broadway Star Feature)
* *Cal Marvin's Wife*, μικρού μήκους (1915), Vitagraph Company of America (Broadway Star Feature)
* *The Flower of the Desert* (1916), Vitagraph Company of America (Broadway Star Feature)
* *Horse Shoe for Luck* (1916), Vitagraph Company of America (Broadway Star Feature)
* *Her Loving Relations* (1916), Vitagraph Company of America (Broadway Star Feature)
* *The Last Man* (1916)
* *[[The Flaming Omen]]* (1917)
* *When Men Are Tempted* (1917)
* *The Divorcee* (1917)
**[[By Right of Possession]]* (1917)
* *The Magnificent Meddler* (1917)
* *Playthings* (1918)
* *His Birthright* (1918)
* *The Hushed Hour* (1919)
* *[[The False Faces]]* (1919)
* *Johnny Get Your Gun* (1919)
* *The Spender* (1919)
* *Bubbles* (1920)
* *Vanishing Trails* (1920)
* *Two Minutes to Go* (1921)
* *Too Much Married* (1921)
* *Bluebeard, Jr.* (1922)

## Παραπομπές


## Εξωτερικοί σύνδεσμοι

* H Μαίρυ Άντερσον στην IMDb
* H Μαίρυ Άντερσον στο «Βρες τον τάφο του»

Κατηγορία:Αμερικανίδες ηθοποιοί βωβών ταινιών
Peacemaker (1ος κύκλος)

Ο πρώτος κύκλος της Αμερικανικής τηλεοπτικής σειράς με υπερήρωες *[[Peacemaker (τηλεοπτική σειρά)|Peacemaker]]* βασίζεται στον ομώνυμο χαρακτήρα των DC Comics. Είναι η μόνη τηλεοπτική σειρά του Εκτεταμένου Σύμπαντος της DC (DCEU) και spin-off της ταινίας του 2021 *[[The Suicide Squad]]*. Τοποθετούμενος μετά από τα γεγονότα της ταινίας, ο κύκλος ακολουθεί τον μισθοφόρο Κρίστοφερ Σμιθ / Peacemaker. Παράχθηκε από τις The Safran Company και Troll Court Entertainment σε συνεργασία με την Warner Bros. Television, ενώ ο Τζέιμς Γκαν ήταν ο υπεύθυνος της σειράς.

Πρωταγωνιστεί ο Τζον Σίνα ως ο ομώνυμος χαρακτήρας, επαναλαμβάνοντας τον ρόλο του από το *The Suicide Squad*, πλαισιωμένος από τους Ντανιέλ Μπρουκς, Φρέντι Στόρμα, Τσουκούντι Ιγούτζι, Τζένιφερ Χόλαντ, Στιβ Έιτζι και Ρόμπερτ Πάτρικ. Ο Γκαν άρχισε να αναπτύσσει την σειρά αφότου οι υποκριτική του Σίνα σε δραματικές σκηνές στο *The Suicide Squad* τον εντυπωσίασε και έγραψε το σενάριο κατά την διάρκεια της πανδημίας COVID-19. Τον Σεπτέμβριο του 2020, η σειρά πήρε το πράσινο φως και το κάστινγκ έλαβε μέρος τους επόμενους μήνες. Τα γυρίσματα ξεκίνησαν τον Ιανουάριο του 2021 και ολοκληρώθηκαν τον Ιούλιο στο Βανκούβερ, με τον Γκαν να σκηνοθετεί πέντε επεισόδια. Ο Γκαν αποφάσισε να χρησιμοποιήσει τραγούδια hair metal για το soundtrack του κύκλου, περιλαμβάνοντας το «Do Ya Wanna Taste It» των Wig Wam για τους τίτλους αρχής.

Ο κύκλος έκανε πρεμιέρα στη συνδρομητική υπηρεσία HBO Max στις 13 Ιανουαρίου του 2022, με τα τρία πρώτα επεισόδια. Τα επόμενα πέντε επεισόδια κυκλοφόρησαν εβδομαδιαία μέχρι τις 17 Φεβρουαρίου. Κάθε επεισόδιο ξεπέρασε το προηγούμενο σε προβολές, και το φινάλε έσπασε το ρεκόρ για τις περισσότερες προβολές πρωτότυπου επεισοδίου του HBO Max σε μία ημέρα. Ο κύκλος έλαβε θετικά σχόλια από τους κριτικούς, με επαίνους για την ερμηνεία του Σίνα, την σκηνοθεσία και το σενάριο του Γκαν και τους τίτλους αρχής. Η σειρά ανανεώθηκε για δεύτερο κύκλο τον Φεβρουάριο του 2022, ο οποίος θα είναι μέρος του νέου Σύμπαντος της DC (DCU) του Γκαν.

## Επεισόδια

## Ηθοποιοί και χαρακτήρες
**Κύριοι χαρακτήρες**

* Τζον Σίνα ως Κρίστοφερ Σμιθ / Peacemaker
* Ντανιέλ Μπρουκς ως Λεότα Αντεμπάιο
* Φρέντι Στόρμα ως Άντριαν Τσέις / Vigilante
* Τσουκούντι Ιγούτζι ως Κλέμσον Μερν
* Τζένιφερ Χόλαντ ως Εμίλια Χάρκουρτ
* Στιβ Έιτζι ως Τζον Ικόνομος
* Ρόμπερτ Πάτρικ ως Όγκοστ "Όγκι" Σμιθ / White Dragon

**Συμπληρωματικοί χαρακτήρες**

* Άνι Τσανγκ ως Σόφι Σονγκ
* Λόκλιν Μούρνο ως Λάρι Φιτζγκίμπον
* Ελίζαμπεθ Λούντλοου ως Κίγα Αντεμπάιο
* Ρίζγουαν Μάντζι ως Τζαμίλ
* Νουτ Λε ως Judomaster
* Κρίστοφερ Χεγερντάλ ως Κάσπαρ Λοκ

**Καλεσμένοι ρόλοι**

* Άλισον Αράγια ως Άμπερ Καλκατέρα
* Λένι Τζέικομπσον ως Έβαν Καλκατέρα
* Αντόνιο Κούπο ως Ρόιλαντ Γκοφ
* Μελ Τακ ως γείτονας του Όγκι
* Βαϊόλα Ντέιβις ως Αμάντα Γουόλερ 
* Τζέισον Μομόα ως Άρθουρ Κέρι / Aquaman 
* Έζρα Μίλερ ως Μπάρι Άλεν / The Flash
* Ντι Μπράντλεϊ Μπάκερ ως η φωνή του Eagly
* Στίβεν Μπλακχαρτ ως η φωνή του φωνή του Τσάρλι του Γορίλα.

## Παραπομπές


## Εξωτερικοί σύνδεσμοι

* 1ος κύκλος του ''Peacemaker'' στην IMDb

Κατηγορία:Εκτεταμένο Σύμπαν της DC
Κατηγορία:Τηλεοπτικοί κύκλοι
Κατηγορία:Peacemaker (τηλεοπτική σειρά)
Αλεξάντερ Μπουτλέροφ

Ο **Αλεξάντερ Μπουτλέροφ** (, 15 Σεπτεμβρίου 1828 - 17 Αυγούστου 1886) ήταν Ρώσος χημικός που υπήρξε ένας από τους κύριους δημιουργούς της θεωρίας της χημικής δομής (1857-1861). 

Έμεινε γνωστός για τη συνεισφορά του στη χημεία αφού ήταν ο πρώτος χημικός που ενσωμάτωσε τον διπλό δεσμό σε δομικές φόρμουλες, και επίσης ο ίδιος ανακάλυψε την εξαμίνη το 1859 (γνωστή ως εξαμεθυλενοτετραμίνη), την φορμαλδεΰδη (1859), και επίσης την αντίδραση φορμόζης (1861), δηλαδή την παραγωγή σακχάρων από τη φορμαλδεΰδη. Ιστορικά, ο Μπουτλέροφ ήταν ο πρώτος χημικός που εισήγαγε την ιδέα της πιθανής τετραεδρικής διάταξης δεσμών σθένους σε ενώσεις του άνθρακα, το 1862.

Η οικογένειά του ήταν πλούσια για την εποχή του, και ο πατέρας του ήταν γαιοκτήμονας. Είχε την τύχη έτσι να λάβει εξαιρετικές εγκύκλιες σπουδές και να σπουδάσει χημεία στο πανεπιστήμιο του Καζάν.

Ο ομώνυμος κρατήρας *Butlerov* στη Σελήνη φέρει το όνομά του, ως μια διεθνή αναγνώριση για το έργο του στην επιστήμη.


Αρχείο:Stamp_of_USSR_1629g.jpg|εναλλ.=1951 Alexander Butlerov USSR postage stamp|Σοβιετικό γραμματόσημο του 1951 - Ο Αλεξάντερ Μπουτλέροφ (Ταχυδρομεία Σοβιετικής Ένωσης)


## Παραπομπές


## Βιβλιογραφία
* 
* 
* 
* 
* 

Κατηγορία:Ρώσοι χημικοί
Κατηγορία:Χημικοί του 19ου αιώνα
Ο ακατονόμαστος (μυθιστόρημα)

***Ο ακατονόμαστος*** (πρωτότυπος τίτλος στα γαλλικά:*L'Innommable*) είναι μυθιστόρημα του Ιρλανδού συγγραφέα Σάμιουελ Μπέκετ. Εκδόθηκε το 1953 και αργότερα μεταφράστηκε στα αγγλικά από τον συγγραφέα.

Το έργο απομακρύνεται από τα παραδοσιακά αφηγηματικά μοντέλα και αναπτύσσει ένα είδος εσωτερικού μονόλογου - ροή της συνείδησης - εμπνευσμένου από τον Τζέιμς Τζόις. Είναι ένας μονόλογος για υπαρξιακά ερωτήματα και τη φύση της ζωής. Δεν έχει συμβατικούς χαρακτήρες ούτε συμβατική πλοκή.

Με τα μυθιστορήματα *[[Μολλόυ (μυθιστόρημα)|Μολλόυ]]* (1951) και *[[Ο Μαλόν πεθαίνει]]* (1951) σχηματίζει μια ενιαία τριλογία, η οποία θεωρείται από τις κορυφαίες της πεζογραφικής δημιουργικότητας του συγγραφέα και από τα σημαντικότερα λογοτεχνικά έργα του μοντερνισμού του 20ού αιώνα. Η τριλογία περιλαμβάνεται στα 100 καλύτερα βιβλία όλων των εποχών που συντάχθηκε το 2002 από τη Νορβηγική Λέσχη Βιβλίου.

## Παρουσίαση
Το μυθιστόρημα αποτελείται εξ ολοκλήρου από έναν ασυνάρτητο και ενίοτε παραληρηματικό μονόλογο από την οπτική γωνία ενός ανώνυμου (ακατονόμαστου) κεντρικού χαρακτήρα, ο οποίος βρίσκεται ακίνητος και μόνος σε απροσδιόριστες συνθήκες, σε έναν απέραντο σκοτεινό χώρο όπου το μόνο που μπορεί να δει είναι «αδύναμα διαλείποντα φώτα». Αυτοπροσδιορίζεται ως Εγώ, δεν έχει συγκεκριμένο φύλο, ηλικία, φυλή, εθνικότητα ή άλλους δείκτες ταυτότητας. Η ηλικία του είναι επίσης αμφίβολη, καθώς σκέφτεται για μαθήματα και τιμωρίες που επιβάλλονται στο σχολείο, αλλά ο αναγνώστης δεν μπορεί να γνωρίζει αν πρόκειται για αναμνήσεις ή αναφορές σε σύγχρονα γεγονότα. Αναφέρει κάποιους χαρακτήρες με το όνομά τους, αλλά στη συνέχεια είναι αβέβαιο αν υπάρχουν πραγματικά ή αν είναι απλώς πτυχές του ίδιου του αφηγητή. Δεν υπάρχει πραγματική πλοκή ή σκηνικό. Ο πρωταγωνιστής ισχυρίζεται επίσης ότι γνωρίζει τους ήρωες των δύο πρώτων μυθιστορημάτων της Τριλογίας, τον Μολλόυ και τον Μαλόν, που μπορεί να είναι ταυτότητες του εαυτού του.

Το μυθιστόρημα εξελίσσεται σε έναν μηδενιστικό και απελπισμένο τόνο μέχρι το τέλος και αποτελείται από μια μεγάλη σειρά σύντομων φράσεων που δεν χωρίζονται μεταξύ τους με σημεία στίξης.

Τελειώνει με τη φράση «Δεν μπορώ να συνεχίσω, θα συνεχίσω», η οποία χρησιμοποιήθηκε αργότερα για τον τίτλο μιας ανθολογίας έργων του Μπέκετ.

## Σχόλιο
Το Εγώ, ο αφηγητής, αμφισβητεί το περιβάλλον του και τον εαυτό του σε ατελείωτες σκέψεις, ώσπου στο τέλος δεν μένει τίποτε εκτός από το κείμενο και την ίδια τη γλώσσα, που επίσης αμφισβητείται. Παρόλα αυτά, ο αφηγητής έχει έναν καταναγκασμό να μιλήσει ( από φωνές που ακούει) που δεν μπορεί να τον ξεπεράσει. Εν μέσω αυτής της γραπτής ροής του λόγου, εισάγει θέματα που στη συνέχεια τα απορρίπτει αμέσως. Ο εξαναγκασμός να μιλήσει συμβαδίζει με την ελπίδα να τελειώσει στη σιωπή.

Το μυθιστόρημα θεωρείται ένα ποιητικό κείμενο για το δίλημμα του σύγχρονου ποιητή που δεν εμπιστεύεται πια τη γλώσσα και όμως αδυνατεί να ξεφύγει από αυτήν. Αναζητά το ιδανικό μιας «νέας γλώσσας», που δύσκολα μπορεί να πραγματοποιηθεί.

## Μετάφραση στα ελληνικά

* *Ο ακατονόμαστος*, μτφ. Αλεξάνδρα Παπαθανασοπούλου, εκδ. Ύψιλον, 1994 
## Παραπομπές


Κατηγορία:Μυθιστορήματα του Σάμιουελ Μπέκετ
Πήγασος Κορυδαλλού

Ο **Πήγασος Κορυδαλλού** είναι γυμναστικός αθλητικός σύλλογος.

## Δραστηριότητα
Ιδρύθηκε στις 5 Απριλίου 1985 με έδρα τον Κορυδαλλό Πειραιά.

Ο Σύλλογος ξεκίνησε τις αθλητικές δραστηριότητές του στον στίβο, όπου σε σύντομο χρονικό διάστημα είδε αθλητές και αθλήτριές του να διεκδικούν και να κερδίζουν σημαντικές θέσεις σε πανελλήνια πρωταθλήματα.

Το 1987 ο Σύλλογος ίδρυσε το Τμήμα Καλαθοσφαίρισης με δύο τμήματα: το παιδικό και το εφηβικό. 

Το 1990 η ομάδα συμμετείχε για πρώτη φορά στο πρωτάθλημα της ΕΣΚΑ Ανδρών με ομάδα που προέκυψε αποκλειστικά από εφήβους και με προπονητή τον Άρη Γιαννικάκη. Η ομάδα βρήκε σύντομα τα βήματά της και προχώρησε στις κατηγορίες φτάνοντας να αγωνίζεται 1996-97 στην Α’ κατηγορία ΕΣΚΑΝΑ. Παράλληλα, το 1996 έφτασε μέχρι τα ημιτελικά του κυπέλλου καλαθοσφαίρισης ΕΣΚΑΝΑ, ενώ το 1994 το εφηβικό τμήμα ανέβηκε στην Α’ ΕΣΚΑΝΑ.

Το 2014 η άρση βαρών με τον αντιπρόεδρο του συλλόγου και τέως γενικό γραμματέα της άρσης βαρών Βασίλη Γερακάρη έφερε μεγάλες επιτυχίες.

## Τμήματα
Ο ΓΑΣ Πήγασος Κορυδαλλού λειτουργεί τα παρακάτω αγωνιστικά τμήματα:

* Ανδρών (Β’ ΕΣΚΑΝΑ)
* Γυναικών (Α’ ΕΣΚΑΝΑ)
* Νεανίδων (Α’ ΕΣΚΑΝΑ)
* Εφήβων (Γ’ ΕΣΚΑΝΑ)

* Κορασίδων (Α’ ΕΣΚΑΝΑ)
* Παίδων (Γ’ ΕΣΚΑΝΑ)
* Παγκορασίδων (Α΄ ΕΣΚΑΝΑ)

Παράλληλα, ο Σύλλογος λειτουργεί τμήματα ακαδημιών για αγόρια και κορίτσια κάτω των 14 ετών.
## Παραπομπές


Κατηγορία:Αθλητικοί σύλλογοι Πειραιά
Τιμτουίρ (αγροτικό οκρούγκ Καρασού)

Το **Τιμτουίρ** ή **Τιουντιουγκούρ** (, *Tımtuır*, ρωσικά: ) είναι χωριό του αγροτικού οκρούγκ Καρασού στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 58 κατοίκους.

## Παραπομπές




Κατηγορία:Χωριά της Επαρχίας Καρασού
Τιμτουίρ (αγροτικό οκρούγκ Ζελεζνοντορόζνι)

Το **Τιμτουίρ** ή **Τιουντιουγκούρ** (, *Tımtuır*, ) είναι εγκαταλελειμμένος οικισμός που ανήκε στο αγροτικό οκρούγκ Ζελεζνοντορόζνι στην επαρχία Καρασού, της περιφέρειας Κοστανάι του Καζακστάν. Το 2009 καταργήθηκε διοικητικά ως χωριό καθώς εγκαταλείφθηκε από όλους τους κατοίκους του.

## Παραπομπές




Κατηγορία:Χωριά της Επαρχίας Καρασού
Καρασού (επαρχία Καρασού)

Το **Καρασού** (, *Qarasu*, ρωσικά: ) είναι χωριό και διοικητική έδρα της επαρχία Καρασού, στην περιφέρειας Κοστανάι του Καζακστάν. Ανήκει στο Καρασού, του οποίου επίσης είναι διοικητική έδρα. Στην απογραφή του 2021 το χωριό είχε 3393 κατοίκους. Ιδρύθηκε το 1909 ως Καρασούλσκι (Карасульский).

## Παραπομπές




Κατηγορία:Χωριά της Επαρχίας Καρασού
Πρωτάθλημα υδατοσφαίρισης Ρουμανίας γυναικών

Το **Πρωτάθλημα υδατοσφαίρισης Ρουμανίας γυναικών** (ρουμανικά: **Campionatul Național Feminin de Senioare la polo**), είναι ένα Ρουμάνικο πρωτάθλημα για γυναικείους συλλόγους υδατοσφαίρισης. Στο Ρουμάνικο σύστημα πρωταθλημάτων υδατοσφαίρισης γυναικών, είναι το πρωταρχικό και μοναδικό πρωτάθλημα της χώρας και διοργανώνεται από την Ρουμανική Ομοσπονδία Υδατοσφαίρισης (Federația Română de Polo).

Από την έναρξη του πρωταθλήματος το 2012, 3 ομάδες έχουν κερδίσει τον τίτλο με την καλύτερη από αυτές να είναι η Στεάουα Βουκουρεστίου (8). Η τρέχουσα πρωταθλήτρια είναι η Στεάουα Βουκουρεστίου, η οποία κέρδισε τον τίτλο την περίοδο 2023−24. 

## Ιστορία
Το πρώτο επίσημο πρωτάθλημα στη Ρουμανία διοργανώθηκε το καλοκαίρι του 2012, στο οποίο συμμετείχαν οι ομάδες Κριζούλ Οραντέα, Τόρπι ΜΣ Τίργκου Μούρες και Μπρένταγκ Κάρμα Βουκουρεστίου. Στην εναρκτήρια διοργάνωση του πρωταθλήματος που πραγματοποιήθηκε στο Κολυμβητήριο Φλορεάσκα στο Βουκουρέστι, η γυναικεία ομάδα πόλο Κριζούλ Οραντέα κατέκτησε τον πρώτο τίτλο της πρωταθλήτριας Ρουμανίας.  

Την περίοδο 2014–15 η δευτεραθλήτρια Τόρπι ΜΣ Τίργκου Μούρες έγινε η πρώτη γυναικεία ομάδα υδατοσφαίρισης της χώρας που συμμετείχε στην Ευρωλίγκα γυναικών. 

Τη σεζόν 2019–20 το πρωτάθλημα δεν ολοκληρώθηκε εξαιτίας της πανδημίας του Κορωνοϊού. Η Ρουμανική Ομοσπονδία Υδατοσφαίρισης αποφάσισε να διακόψει το πρωτάθλημα και να απονείμει τον εθνικό τίτλο στη Στεάουα και στη Ραπίντ Βουκουρεστίου οι οποίες ισοβαθμούσαν τη στιγμή της διακοπής.

## Πρωταθλητές
### Κάτοχοι τίτλου

### Σύνολο τίτλων

## Παραπομπές


## Εξωτερικοί σύνδεσμοι
*Επίσημος ιστότοπος της Ρουμανικής Ομοσπονδίας Υδατοσφαίρισης
*H2Opolo

Γυναικες 01
Πρωταθλημα 01
Ρουμανια
Μαρ Μάρι Εμμανουήλ

Ο **Μαρ Μάρι Εμμανουήλ** (συριακά: ܡܵܪܝ ܡܐܵܪܝܼ ܥܲܡܵܢܘܼܐܹܝܠ), γεννημένος ως **Ρόμπερτ Σλίμον**, είναι επίσκοπος της Ασσυριακής  Ανατολικής Εκκλησίας.

Τον Αύγουστο του 2011, χειροτονήθηκε επίσκοπος από τον Μαρ Ζάγια Χοσάμπα και τον Μαρ Γιάκο Δανιήλ, μητροπολίτη της Αρχιεπισκοπής Αυστραλίας και Νέας Ζηλανδίας, και κατέστη βοηθός επίσκοπος του τελευταίου. Διέκοψε τις σχέσεις του με την Αρχαία Εκκλησία της Ανατολής λόγω διαφωνιών με τον Καθολικό Πατριάρχη Αντάι Β’ και σήμερα υπηρετεί ως επίσκοπος στην Εκκλησία του Καλού Ποιμένος Χριστού, στο Γουέικλι του Σίδνεϊ στην Αυστραλία.

Στις 15 Απριλίου 2024, ένας άγνωστος προσπάθησε να τον μαχαιρώσει μέχρι θανάτου κατά τη διάρκεια ενός κηρύγματος.

## Παραπομπές


Κατηγορία:Ανατολικοί Ορθόδοξοι επίσκοποι
Peacemaker (2ος κύκλος)

Ο δεύτερος κύκλος της Αμερικανικής τηλεοπτικής σειράς με υπερήρωες *[[Peacemaker (τηλεοπτική σειρά)|Peacemaker]]* βασίζεται στον ομώνυμο χαρακτήρα των DC Comics. Τοποθετείται στο Σύμπαν της DC (DCU) και είναι «ελαφριά επανεκκίνηση» της σειράς, η οποία ξεκίνησε ως spin-off της ταινίας του Εκτεταμένου Σύμπαντος της DC (DCEU) *[[The Suicide Squad]]* (2021). Ο κύκλος συνεχίζει την ιστορία του μισθοφόρου Κρίστοφερ Σμιθ / Peacemaker μετά από τα γεγονότα της ταινίας του DCU *[[Superman (ταινία, 2025)|Superman]]* (2025). Σε παραγωγή DC Studios, ο Τζέιμς Γκαν είναι ο υπεύθυνος της σειράς.

Πρωταγωνιστεί ο Τζον Σίνα ως ο ομώνυμος χαρακτήρας, επαναλαμβάνοντας τον ρόλο του από το *The Suicide Squad*, πλαισιωμένος από τους Ντανιέλ Μπρουκς, Φρέντι Στόρμα, Τζένιφερ Χόλαντ, Στιβ Έιτζι, Φρανκ Γκρίλο και Ρόμπερτ Πάτρικ. Η σειρά ανανεώθηκε για δεύτερο κύκλο τον Φεβρουάριο του 2022, με τον Γκαν να είναι προγραμματισμένος να γράψει και να σκηνοθετήσει όλα τα οχτώ επεισόδια. Τα γυρίσματα ήταν αρχικά προγραμματισμένα να ξεκινήσουν το 2023, αλλά τελικά καθυστέρησαν, καθώς ο Γκαν έγινε ο συν-Διευθύνων Σύμβουλος της DC Studios και έθεσε ως προτεραιότητα την ταινία *Superman*. Η spin-off σειρά *Waller* αργότερα έγινε επίσης προτεραιότητα, αλλά καθυστέρησε λόγω των απεργιών Χόλυγουντ του 2023 και τον Μάρτιο του 2024 ο Γκαν ανακοίνωσε πως ο κύκλος θα κυκλοφορούσε πρώτος. Τα γυρίσματα ξεκίνησαν τον επόμενο μήνα, ταυτόχρονα με το *Superman*.

Ο κύκλος έκανε πρεμιέρα στις 21 Αυγούστου 2025 στη συνδρομητική υπηρεσία HBO Max και ολοκληρώθηκε στις 9 Οκτωβρίου, αποτελούμενος από οχτώ επεισόδια. Έλαβε αναγνώριση από τους κριτικούς, οι οποίοι επαίνεσαν την ερμηνεία του Σίνα και του υπόλοιπου καστ, αν και η ολοκλήρωσή του έλαβε μια πιο πολωμένη ανταπόκριση.

## Ηθοποιοί και χαρακτήρες

* Τζον Σίνα ως Κρίστοφερ Σμιθ / Peacemaker
* Ντανιέλ Μπρουκς ως Λεότα Αντεμπάιο
* Φρέντι Στόρμα ως Άντριαν Τσέις / Vigilante
* Τζένιφερ Χόλαντ ως Εμίλια Χάρκουρτ
* Στιβ Έιτζι ως Τζον Ικόνομος
* Φρανκ Γκρίλο ως Ρικ Φλαγκ Σίνιορ
* Ρόμπερτ Πάτρικ ως Όγκι Σμιθ / Blue Dragon

## Παραπομπές


## Εξωτερικοί σύνδεσμοι

* Δεύτερος κύκλος του ''Peacemaker'' στην IMDb

Κατηγορία:Σύμπαν της DC (franchise)
Κατηγορία:Τηλεοπτικοί κύκλοι
Κατηγορία:Peacemaker (τηλεοπτική σειρά)